stanford-oval/wikipedia huggingface dataset:
Jämsä
Tunnettuja jämsäläisiä

Ali Aaltonen, sanomalehtimies ja sisällissodan punakaartilainen
Valfrid Eskola, kansanedustaja
Johannes From, ”Rummin Jussi”, talonpoika
Iiris Hacklin, kansanedustaja
Raimo Hakola, teologian tohtori, Uuden testamentin eksegetiikan dosentti ja eksegetiikan yliopistotutkija
Heikki Helastinen, muusikko ja taiteilija
Kaarlo Hildén, kauppaneuvos
Inger Hirvelä López, kansanedustaja
Väinö Huhtala, hiihtäjä, olympiavoittaja 1960
Kalervo Hyppölä (1914–1976), yritysjohtaja, maanviljelysneuvos
Heikki Häyrynen, kansanedustaja
Risto Isännäinen, maanviljelijä ja järjestövaikuttaja, maanviljelysneuvos
Pekka Kataja, salamurhayrityksen uhri
Severus Konkola, 1800-luvun liikemies
Markku Laamanen, iskelmälaulaja, joka käytti vuosina 1968–1975 taiteilijanimeä Gulliver
Kyösti Lehtonen, painija
Reino Mäkelä, yritysjohtaja, teollisuusneuvos
Juuso Mäkilähde, radiotoimittaja ja juontaja
Petter Ohls, säveltäjä
Niilo Patinen, kansanedustaja
Tuula Peltonen, entinen kansanedustaja
Kristian Pulli, pituushyppääjä
Merja Rantanen, suunnistaja
Pekka Ruuska (tunnetaan myös nimellä Musta-Pekkaruuska), kulttuurivaikuttaja
Eric Savolainen, (tunnetaan YouTubessa paremmin nimellä Lakko), pelitubettaja
Ilmari Sipilä, teollisuusneuvos
Aarne Tanninen, toimittaja, Yleisradion Washingtonin kirjeenvaihtaja
Jukka Virtanen, sanoittaja ja televisiotoimittaja.
Aiheesta muualla

Wikimedia Commonsissa on kuvia tai muita tiedostoja aiheesta .
Jämsän kaupungin sivut
Tilastokeskus – Jämsän avainluvut
Jämsän kotiseutusivut (Arkistoitu – Internet Archive)
Jämsän seudun matkailuneuvonta
Museo24 – Jämsän historia
Jukka Rislakki: Kauhun aika – Neljä väkivallan kuukautta Jämsässä 1918. 2007.
| n k Keski-Suomen maakunnan kunnat |
| --- | --- |
Nykyiset kunnat:  Hankasalmi  Joutsa  Jyväskylä  Jämsä  Kannonkoski  Karstula  Keuruu  Kinnula  Kivijärvi  Konnevesi  Kyyjärvi  Laukaa  Luhanka  Multia  Muurame  Petäjävesi  Pihtipudas  Saarijärvi  Toivakka  Uurainen  Viitasaari  Äänekoski 
Entiset kunnat:  Jyväskylän maalaiskunta  Jämsänkoski  Konginkangas  Korpilahti  Koskenpää  Kuorevesi  Leivonmäki  Längelmäki (osa)  Pihlajavesi  Pylkönmäki  Sumiainen  Suolahti  Säynätsalo  Äänekosken maalaiskunta 
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF 2 
Kansalliset:  Saksa  Israel  Suomi (KANTO) 2  Yhdysvallat 
Maantieteelliset:  MusicBrainz area 
Henkilöt:  Yle  Uppslagsverket Finland 
Syystalvinen näkymä Himosvuoren rinteiltä länteen
Kesäinen auringonnousu Kankarisvedellä. Kuvassa Tervalanselkää.
Talvinen näkymä Jämsästä
Loppusyksyinen iltapäivä Jämsänjoen rannalla
Jämsänkosken satamaa vuonna 1916
Jämsän kirkkosilta 1920-luvulla
Jämsän vaakuna vuoden 2008 loppuun asti.
Jämsän kuntaliitokset. Vuonna 1969 Koskenpää liitettiin Jämsänkoskeen, vuonna 2001 Kuorevesi liittyi Jämsään, 2007 Längelmäen itäosat liitettiin Jämsään ja vuonna 2009 Jämsänkoski ja Jämsä yhdistyivät.
Partalanmäki Valtatiellä 9
Truth Social

| Truth Social |
| --- | --- |

Kotipaikka:   Yhdysvallat
Tyyppi:  virtuaaliyhteisö
Rekisteröinti:  pakollinen
Omistaja:  TMTG
Avattu:  21. helmikuuta 2022
Nykyinen tila:  aktiivinen
Truth Social on yhdysvaltalainen yhteisöpalvelu. Palvelu julkistettiin 21. helmikuuta 2022 Yhdysvalloissa. Sen omistaa Trump Media & Technology Group (TMTG), joka on Yhdysvaltain presidentin Donald Trumpin perustama yritys. Yrityksen johdossa on republikaanisen puolueen poliitikko Devin Nunes. Truth Socialin rahoitus ei ole tiedossa.
Yhteisöpalvelu ei ole toistaiseksi saatavilla Yhdysvaltain ulkopuolella. Julkaisupäivänään palvelun iOS-asiakasohjelma oli kaikkein ladatuin App Storessa.
Historia

Trump alkoi keskustella julkisesti uuden sosiaalisen median perustamisesta sen jälkeen, kun hän sai porttikiellon Twitteriin ja Facebookiin johtuen hänen osallisuudestaan kongressitalon valtaukseen vuonna 2021. Diilissä aikoinaan mukana olleet Wes Moss ja Andy Litinsky ehdottivat Trumpille uuden sosiaalisen median perustamista tammikuussa 2021. Trump julkaisi lyhyitä, twiittien oloisia, lausuntoja From the Desk of Donald J. Trump -nimisellä sivulla, mutta sivusto suljettiin hieman vajaa kuukauden jälkeen.
Viikko palvelun avaamisen jälkeen käyttien kiinnostuksen kerrottiin laskeneen, koska alusta ei ollut yhtä aktiivinen kuin odotettiin.
The Guardian kertoi, että TMTG oli joulukuussa 2021 saanut kaksi lainaa (yhteensä 8 miljoonaa dollaria) venäläisiltä toimijoilta, joilla oli kytköksiä Vladimir Putiin. Maaliskuussa 2023 liittovaltion viranomaiset alkoivat tutkia tapausta mahdollisena rahanpesuna.
Huhtikuussa 2022 Ohiossa pitämässään väentapaamissa Trump sanoi, että loi uuden sosiaalisen median antaakseen yhdysvaltalaisille näiden äänensä takaisin. Hän kuitenkin unohti alustan nimen kutsuen sitä aluksi nimellä "Troth", mutta korjasi saman tien muotoon "Truth Central", joka tosin oli edelleen väärin.
Käyttäjäkunta

Trump on alusta asti ollut aktiivinen alustalla. Kun Elon Musk osti Twitterin, mediassa alettiin keskustella siitä, palaako Trump Twitteriin. Trump kertoi kuitenkin, ettei aio palata Twitteriin, vaikka hänelle annettu porttikielto kumottaisiinkin. Sen sijaan Trump kertoi keskittyvänsä Truth Socialin kasvuun. Trumpilla on myös TMTG:n kanssa sopimus, jonka nojalla Truth Social on hänen ensisijainen some-kanavansa, ja että Trump odottaa kuusi tuntia ennen kuin julkaisee sisältöä jollain toisella alustalla.
Lokakuussa 2023 Joe Bidenin vuoden 2024 presidentinvaalikampanjasta vastaava tiimi ilmoitti tehneensä tilin Truth Socialiin. Tämän uskottiin olevan lähinnä trollausta alustalla. Kaksi päivää tilin luomisen jälkeen sillä oli enemmän seuraajia kuin Trumpin vaalikampanjan tilillä.
Aiheesta muualla

Wikimedia Commonsissa on kuvia tai muita tiedostoja aiheesta .
Truth Social
Ironheart (minisarja)

| Ironheart |
| --- | --- |

Tyyli:   tieteis  supersankari 
Luoja(t):  Chinaka Hodge
Perustuu:  Brian Michael Bendisin ja Mike Deodaton sarjakuvahahmoon Rautasydän
Pääosissa:   Dominique Thorne  Anthony Ramos  Alden Ehrenreich  Lyric Ross  Matthew Elam  Anji White  Manny Montana  Shea Couleé 
Alkuperämaa:  Yhdysvallat
Alkuperäiskieli:  englanti
Verkko:  Disney+
Tuotanto
Vastaava(t) tuottaja(t):   Kevin Feige  Louis D’Esposito  Brad Winderbaum  Zoie Nagelhout  Ryan Coogler  Zinzi Coogler  Sev Ohanian  Chinaka Hodge 
Ohjaaja(t):   Sam Bailey  Angela Barnes 
Leikkaaja(t):  Cedric Nairn-Smith
Kuvaaja(t):   Ante Cheng  Alison Kelly 
Tuotantoyhtiö(t):   Marvel Television  Proximity Media 
Levittäjä:  Disney Media Distribution
Aiheesta muualla
IMDb 
Ironheart on yhdysvaltalainen Chinaka Hodgen luoma Disney+-tilausvideopalveluun tuleva supersankarisarja, joka perustuu Marvel Comicsin Rautasydän-sarjakuvahahmoon. Se tulee olemaan Marvel Cinematic Universen (MCU) neljästoista Marvel Studiosin tuottama ja kolmas ”Marvel Television”-nimikkeellä julkaistava televisiosarja, jakaen tarinallisen jatkumonsa elokuvien ja muiden televisiosarjojen kanssa. Hodge toimii sarjan pääkäsikirjoittajana. Myös Proximity Media on mukana tuottamassa sarjaa.
Dominique Thorne palaa elokuvasta Black Panther: Wakanda Forever (2022) näyttelemään Riri Williamsia / Rautasydäntä. Sarjassa näyttelevät myös Anthony Ramos, Alden Ehrenreich, Lyric Ross, Matthew Elam, Anji White, Manny Montana ja Shea Couleé. Sekä sarja että Thornen roolivalinta julkistettiin joulukuussa 2020 Disneyn Investor Day -virtuaalitapahtumassa. Hodge palkattiin sarjaan huhtikuussa 2021, kun taas Sam Bailey ja Angela Barnes palkattiin ohjaajiksi huhtikuussa 2022. Kuvaukset alkoivat Atlantassa kesäkuussa 2022, kunnes ne siirtyivät Chicagoon lokakuussa 2022, ja saatiin päätökseen marraskuussa 2022.
Ironheart koostuu kuudesta jaksosta, jotka tullaan julkaisemaan Disney+:aan lopetuksena MCU:n viidennelle vaiheelle 24. kesäkuuta 2025 alkaen.
Näyttelijät > Päärooleissa

| 0 | 1 | 2 |
| --- | --- | --- |
|  Dominique Thorne  | … |  Riri Williams / Rautasydän   |
|  Anthony Ramos  | … |  Parker Robbins / Huppu   |
|  Alden Ehrenreich  | … |  Joe McGillicuddy   |
|  Lyric Ross  | … |  Natalie Washington   |
|  Matthew Elam  | … |  Xavier Washington   |
|  Anji White  | … |  Ronnie Williams   |
|  Manny Montana  | … |  John   |
|  Shea Couleé  | … |  Slug   |
Näyttelijät > Sivurooleissa

| 0 | 1 | 2 |
| --- | --- | --- |
|  Jim Rash  | … |  MIT:n dekaani   |
|  Sacha Baron Cohen  | … |  salaperäinen mies   |
|  Harper Anthony  | … |     |
|  Zoe Terakes  | … |     |
|  Regan Aliyah  | … |     |
|  Shakira Barrera  | … |     |
|  Rashida ”Sheedz” Olayiwola  | … |     |
|  Sonia Denis  | … |     |
|  Paul Calderón  | … |     |
|  Cree Summer  | … |     |
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Ei tiedossa | Sam Bailey | Chinaka Hodge | 2025-6-2424. kesäkuuta 2025 |
| 2 | Ei tiedossa | Sam Bailey | Malarie Howard | 2025 |
| 3 | Ei tiedossa | Sam Bailey | Francesca Gailes ja Jacqueline J. Gailes | 2025 |
| 4 | Ei tiedossa | Angela Barnes | Amir Sulaiman | 2025 |
| 5 | Ei tiedossa | Angela Barnes | Cristian Martinez | 2025 |
| 6 | Ei tiedossa | Angela Barnes | Chinaka Hodge | 2025 |
Tuotanto > Kehitys

Ironheart julkistettiin joulukuussa 2020 Disneyn Investor Day -virtuaalitapahtumassa. Huhtikuussa 2021 Chinaka Hodge palkattiin sarjan pääkäsikirjoittajaksi. Maaliskuussa 2022 paljastettiin, että Ryan Coogler, Black Pantherin (2018) ja sen jatko-osan Black Panther: Wakanda Foreverin (2022) ohjaaja, on mukana sarjan tuotannossa. Riri Williams tekee ennen sarjan julkaisua ensiesiintymisensä Wakanda Foreverissa. Huhtikuussa Cooglerin yhtiön, Proximity Media, vahvistettiin olevan mukana tuottamassa sarjaa. Lisäksi Sam Bailey ja Angela Barnes valittiin sarjan ohjaajiksi. Ironheartin ilmoitettiin koostuvan kuudesta jaksosta. Kevin Feige, Louis D’Esposito, Brad Winderbaum ja Zoie Nagelhout toimivat sarjan vastaavina tuottajina yhdessä Cooglerin, Zinzi Cooglerin, Sev Ohanianin ja Hodgen kanssa. Lisäksi yksi Rautasydämen sarjakuvaversion luomiseen osallistunut kuvataiteilija Eve Ewing toimi sarjan konsultoivana tuottajana. Sarja tullaan julkaisemaan Marvel Studiosin ”Marvel Television”-nimikkeellä.
Tuotanto > Käsikirjoittaminen

Sarjan käsikirjoittajiin kuuluvat Francesca J. Gailes, Jacqueline Gailes, Malarie Howard, Amir Sulaiman ja Cristian Martinez, Gailesien käsikirjoitettua aiemmin She-Hulk: Attorney at Law’n (2022) kolmannen jakson. Käsikirjottajien ryhmä aloitti työnsä toukokuussa 2021. Feigen mielestä Williamsin teknologian ja Parker Robbinsin / Hupun taikavoimien välinen kohtaaminen teki sarjasta hyvin ainutlaatuisen osan MCU:ta. Marvel Studiosin johtajiin kuuluva Nate Moore kuvaili sarjaa suoraksi jatko-osaksi Wakanda Foreverille, ja tutkivan Williamsin kotiinpaluun ”mielenkiintoisia seuraamuksia”.
Tuotanto > Roolijako

Dominique Thornen paljastettiin jo sarjan julkistamisen yhteydessä olevan valittu Riri Williamsin / Rautasydämen rooliin. Marvel Studios oli tarjonnut hänelle roolia ilman koe-esiintymistä. Helmikuussa 2022 Anthony Ramos valittiin näyttelemään Parker Robbinsia / Huppua. Hahmon sanottiin olevan sarjan pääroisto. Deadline Hollywoodin raportoidessa, että Huppu esiintyisi myös muissa MCU-projekteissa, samalla tavalla kuin Jonathan Majors, joka näytteli Jäljellä olevaa Lokin ensimmäisellä tuotantokaudella (2021) ennen esiintymistään Kang Valloittajan roolissa elokuvassa Ant-Man and the Wasp: Quantumania (2023). Myöhemmin saman kuukauden aikana Lyric Ross valittiin näyttelemään Williamsin paras ystävää, ja huhtikuussa Harper Anthony valittiin tuntemattomaan rooliin. Kesäkuussa myös Manny Montana liittyi näyttelijäksi sarjaan, ja heinäkuussa Alden Ehrenreich valittiin ”avainrooliin”.
Elokuun ja lokakuun 2022 välisenä aikana Shea Couleé, Zoe Terakes, Regan Aliyah, Shakira Barrera, Rashida ”Sheedz” Olayiwola, Sonia Denis, Paul Calderón ja Cree Summer liittyivät sarjan näyttelijäkaartiin. Syyskuussa, D23 Expo -messuilla, Jim Rashin paljastettiin palaavan Captain America: Civil Warista (2016) näyttelemään MIT:n edustajaa, joka sarjan tapahtumien aikoihin on ylennetty dekaaniksi. Seuraavan kuukauden aikana, Deadline Hollywood raportoi, että Sacha Baron Cohen olisi liittynyt näyttelijäksi MCU:hun. Hänen roolihahmonsa sanottiin mahdollisesti esiintyvän Ironheartin myöhemmissä jaksoissa, ja sen jälkeen muissakin MCU-projekteissa. Kyseisen roolihahmon uskottiin olevan Mefisto, jota Cohen näyttelisi täysin fyysisesti ihmishahmossaan sekä liikkeenkaappauksella tietokoneanimoidulla todellisessa muodossaan. Kesäkuussa 2023, Anji Whiten paljastettiin näyttelevän Ronnie Williamsia, Ririn äitiä. Lokakuussa 2023, Yhdysvaltain tekijänoikeustoimistolle lähetetty hakemus paljasti Ehrenreich’n näyttelevän Joe McGillicuddya, Rossin näyttelevän Natalie Washingtonia, Matthew Elamin näyttelevän Xavier Washingtonia, Montanan näyttelevän John-serkkua, Couleén näyttelevän Slugia, sekä vahvisti Whiten roolin Ronnie Williamsina ja Cohenin esiintymisen sarjassa.
Tuotanto > Kuvaukset

Sarjaa esikuvattiin Chicagossa toukokuun 2022 lopulla maisemakuvausten toteuttamiseksi. Varsinaiset kuvaukset alkoivat Trilith Studiosin tiloissa, Atlantassa, 15. kesäkuuta 2022. Baileyn ja Barnesin ohjatessa sarjan jaksot, sekä Ante Chengin  ja Alison Kellyn toimiessa kuvaajina. Sarjaa kuvattiin syyskuun aikana myös Sweet Auburnissa, jossa kuvatut kohtaukset sijoittuvat Chicagon White Castleen. Sarjaa kuvattiin lokakuun 24. päivästä marraskuun 3. päivään asti myös Chicagon eteläosissa, pohjoisosissa sekä keskustassa. Kuvaukset saatiin päätökseen marraskuun 2022 alussa.
Tuotanto > Jälkituotanto

Cedric Nairn-Smith toimii sarjan leikkaajana, työskenneltyään aiemmin Moon Knightin (2022) ja Daredevil: Born Againin (2025–) parissa.
Julkaisu

Ironheart koostuu kuudesta jaksosta, jotka tullaan julkaisemaan Disney+:aan 24. kesäkuuta 2025 alkaen. Sarja oli alun perin tarkoitus julkaista vuonna 2023, mutta myöhemmin siirretty vuodelle 2024. Alkuksi sarjan julkaisuaikaa muutettiin, kun Disney ja Marvel Studios alkoivat uudelleenarvioida sisältönsä julkaisuaikatauluja. Mutta syyskuussa 2023, sarja poistettiin Marvel Studiosin julkaisuaikataulusta, Hollywoodin käsikirjoittajien sekä näyttelijöiden lakkojen 2023 vaikuttaessa sarjan jälkituotantoon. Sen on tarkoitus olla osa MCU:n viidettä vaihetta.
Aiheesta muualla

Ironheart Internet Movie Databasessa (englanniksi)
29. toukokuuta

29. toukokuuta on gregoriaanisen kalenterin mukaan vuoden 149. päivä (150. päivä karkausvuonna). Vuodesta on jäljellä 216 päivää.
Nimipäivät

suomalainen kalenteri: Oliver, Olivia, Oiva, Livia, Oivi
suomenruotsalainen kalenteri: Oliver, Olivia, Liv, Livia
ortodoksinen kalenteri: Heidi, Johannes, Juhani, Juha
pohjoissaamenkielinen kalenteri: Oijá
vanhemmissa kalentereissa: Baltsar, Basilius, Maksiminus, Maximiliana, Maximinus, Maximus, Orvar, Wilhelm
Tapahtumia

1453 – Ottomaanien valtakunnan armeija sulttaani Mehmed II el-Fatihin johdolla valloitti piiritetyn Konstantinopolin, mikä merkitsi Bysantin valtakunnan loppua.
1660 – Englannin restauraatio: Kaarle II palautettiin Englannin valtaistuimelle.
1727 – Pietari II Venäjän tsaariksi.
1798 – Brittijoukot surmasivat noin 300 itsenäisyyttä vaatinutta irlantilaista.
1886 – Kemisti John Pemberton alkoi mainostaa Coca-Colaa (mainos Atlanta Journal -lehdessä).
1900 – Kiinan hallitus tuomitsi boksarikapinalliset.
1907 – Ensimmäisen suomalaisen fiktiivisen näytelmäelokuvan Salaviinanpolttajat ensi-ilta.
1918 – Laki Suomen lipusta vahvistettiin.
1919 – Auringonpimennyksen aikana havaittu tähtien näennäisten paikkojen siirtymä vahvisti Albert Einsteinin suhteellisuusteorian (ks. Arthur Eddington).
1925 – Brittiläinen tutkimusmatkailija Percy Harrison Fawcett katosi epäselvissä olosuhteissa etsiessään muinaista kadonnutta kaupunkia Brasilian viidakossa.
1953 – Vuorikiipeily: Sir Edmund Hillary ja šerpa Tenzing Norgay kiipesivät ensimmäisinä ihmisinä Mount Everestin huipulle.
1954 – Ensimmäinen Bilderberg-kokous aloitettiin Alankomaiden Oosterbeekissa.
1974 – Seta perustettiin.
1985 – Brysselin Heysel-stadionilla kuoli 39 ihmistä, kun Liverpoolin ja Juventuksen kannattajat alkoivat tapella ennen Euroopan cupin loppuottelun alkua, jonka seurauksena pakoon pyrkineiden keskuudessa aheutui tungos.
2006 – Porvoon tuomiokirkon tuhopoltto.
2022 - Suomi voitti jääkiekon mm-kultaa tampereella
Kuolleita

1259 – Kristofer I, Tanskan kuningas (s. 1219)
1425 – Hongxi, Kiinan Ming-dynastian keisari (s. 1378)
1453 – Konstantinos XI Palaiologos, viimeinen Bysantin keisari (s. 1404)
1500 – Bartolomeu Dias, portugalilainen löytöretkeilijä (s. 1450)
1604 – Hercule, Monacon herra (s. 1562)
1814 – Marie-Josèphe-Rose de Tascher de La Pagerie (”Joséphine de Beauharnais”), Ranskan keisarinna (s. 1763)
1829 – Humphry Davy, englantilainen kemisti, sähkökemian uranuurtaja, useiden alkuaineiden löytäjä (s. 1778)
1892 – Baha’ullah, persialainen bahai-uskon perustajaprofeetta (s. 1817)
1942 – John Barrymore, yhdysvaltalainen näyttelijä (Grand Hotel) (s. 1882)
1957 – James Whale, englantilainen ohjaaja (Frankenstein) (s. 1889)
1958 – Juan Ramón Jiménez, vuoden 1956 Nobelin kirjallisuuspalkinnon saanut espanjalainen kirjailija (s. 1881)
1961 – Uuno Klami, suomalainen säveltäjä ja akateemikko (s. 1900)
1973 – P. Ramlee, Malesialainen näyttelijä ja laulaja (s. 1929)
1978 – Ali Soilih, Komorien diktaattori vuosina 1976–1978 (s. 1937)
1979 – Gladys Louise Smith (”Mary Pickford”), kanadalaissyntyinen yhdysvaltalainen Oscar-palkittu näyttelijä ja United Artists -elokuvayhtiön perustajajäsen (s. 1892)
1982 – Rosamarie Magdalena Albach-Retty (”Romy Schneider”), saksalainen näyttelijä (Sissi -elokuvasarja) (s. 1938)
1984 – Viljo Castrén, suomalainen professori (s. 1901)
1991 – Henny Waljus, suomalainen näyttelijä (s. 1906)
1994 – Erich Honecker, Itä-Saksan johtaja (s. 1912) (kuoli maanpakolaisena Chilessä)
1996 – Antonín Mrkos, tšekkiläinen tähtitieteilijä (s. 1918)
1997 – Jeff Buckley, yhdysvaltalainen muusikko (s. 1966)
1998 – Barry Goldwater, yhdysvaltalainen poliitikko (s. 1909)
1998 – Henry Johansen, norjalainen jalkapalloilija (s. 1904)
2004 – Magne Havnå, norjalainen nyrkkeilijä (maailmanmestari) (s. 1963)
2004 – Rafael González Moralejo, espanjalainen katolinen piispa (s. 1918)
2006 – Umberto Masetti, italialainen ratamoottoripyöräilijä (maailmanmestari) (s. 1926)
2008 – Luc Bourdon, kanadalainen jääkiekkoilija (s. 1987)
2008 – Harvey Korman, yhdysvaltalainen näyttelijä (s. 1927)
2010 – Dennis Hopper, yhdysvaltalainen näyttelijä (s. 1936)
2011 – Ferenc Mádl, Unkarin presidentti 2000–2005 (s. 1931)
2015 – Henry Carr, yhdysvaltalainen pikajuoksija (olympiavoittaja) ja amerikkalaisen jalkapallon pelaaja (s. 1942)
2015 – Armas Hutri, suomalainen kuvanveistäjä (s. 1922)
2016 – Manuel Noriega, Panaman sotilasdiktaattori 1983–1989 (s. 1934)
2016 – Grigore Obreja, romanialainen ratameloja (maailmanmestari) (s. 1967)
2018 – Marja Tahvanainen, suomalainen laulaja ("Stella") (s. 1979)
2019 – Joonas Loiri, suomalainen muusikko (s. 1982)
2020 – Abdulrahman al-Yusufi, marokkolainen poliitikko, pääministeri 1998–2002 (s. 1924)
2022 – Sidhu Moose Wala, intialainen laulaja, rap-artisti, lauluntekijä, näyttelijä ja poliitikko (s. 1993)
2023 – Tuomo Peltonen, suomalainen johtamistutkija ja professori (s. 1966)
2023 – Tove Skutnabb-Kangas, suomalainen kielitieteilijä ja pedagogi (s. 1940)
2024 – Leila Laatikainen, suomalainen silmälääkäri ja professori (s. 1939)
Juhlapäiviä

Bahá'í-usko: Bahá'u'llahin ylösnousemus.
Englanti: Oak Apple Day.
YK: Kansainvälinen rauhanturvaajien päivä (”International Day of United Nations' Peacekeepers”). Päivää on vietetty vuodesta 2003.
Nepal: tasavallan päivä
| 0 | 1 | 2 |
| --- | --- | --- |
|  |   Lyhyt tiivistelmä päivästä 29. toukokuuta: |  |
:  YK:n kansainvälinen rauhanturvaajien päivä.  Seta Helsinki Pridessa 2017. 1453 – Konstantinopolin valloitus ja viimeisen Bysantin keisarin Konstantinos XI Palaiologosin kuolema merkitsivät Bysantin valtakunnan loppua.  1880 – Saksalainen filosofi Oswald Spengler syntyi.  1917 – Yhdysvaltain presidentti John F. Kennedy syntyi.  1953 – Edmund Hillary ja Tenzing Norgay kiipesivät ensimmäisinä ihmisinä Mount Everestin huipulle.  1954 – Ensimmäinen Bilderberg-kokous aloitettiin Alankomaissa.  1974 – Seta perustettiin.  
Katso myös: kalenteri ~ 28. toukokuuta, 30. toukokuuta
Jarrett Hurd

| Jarrett Hurd |
| --- | --- |

Henkilötiedot
Syntynyt: 31. elokuuta 1990 Accokeek, Maryland, Yhdysvallat
Kansalaisuus:   Yhdysvallat
Nyrkkeilijä
Lempinimi:  Swift
Pituus:  185  cm
Painoluokka:  Ylempi välisarja (69.9kg)
Kätisyys:  oikeakätinen
Ammattilaistilastot
Ottelut:  20
Voitot:  20
– tyrmäysvoitot:  14
Jarrett Hurd (s. 1990 Accokeek, Maryland, Yhdysvallat) on yhdysvaltalainen ylemmän välisarjan nyrkkeilijä ja hallitseva IBF-liiton maailmanmestari painoluokassaan.
Nyrkkeilyura

Hurd otteli amatööriurallaan 40 ottelua joista voitti 32. Hän aloitti ammattinyrkkeilyuran vuonna 2012. Vuonna 2017 hän pääsi ottelemaan Jermall Charlon jäljiltä vapaaksi jääneestä IBF liiton mestaruudesta Tony Harrisonia vastaan ja voitti ottelun teknisellä tyrmäyksellä yhdeksännessä erässä.lähde?
Hurd pyrkii jäljittelemään ihailemiaan hyvin puolustavia nyrkkeilijöitä kuten James Toney, Roy Jones Jr ja Floyd Mayweather Jr..
Aiheesta muualla

| --- | --- |
Edeltäjä: Jermell Charlo: Nyrkkeilyn ylemmän välisarjan IBF liiton mestari 2017 -
Laika (yhtiö)

| Laika |
| --- | --- |

Perustettu:  20. heinäkuuta 2005
Perustaja:  Phil Knight Travis Knight Will Vinton
Avainhenkilöt:  Phil Knight (Puheenjohtaja) Travis Knight (President & CEO) Matt Levin (President, Live-Action Film & Series)
Kotipaikka:  Hillsboro, Oregon
Infobox OKVirheellinen NIMI-arvo: 
Laika on yhdysvaltalainen tuotantoyhtiö, joka on erikoistunut stop-motion-animaatioihin ja tuleviin live-action-pitkäelokuviin, kaupalliseen sisältöön kaikkeen mediaan, musiikkivideoihin ja lyhytelokuviin. Studio tunnetaan parhaiten stop-motion-elokuvistaan Coraline ja toinen todellisuus, ParaNorman, Boksitrollit, Kubo ja samuraiseikkailu ja Huippujengi Himalajalla. Sen omistaa Nike-perustaja Phil Knight ja se sijaitsee Hillsborossa, Oregonissa, joka on osa Portlandin metropolialuetta. Knightin poika Travis Knight toimii Laikan presidenttinä ja toimitusjohtajana.
Elokuvat

| Vuosi | Elokuvan nimi | Ohjaaja | Säveltäjä | Studio/Levittäjä |
| --- | --- | --- | --- | --- |
| 2009 | Coraline ja toinen todellisuus | Henry Selick | Bruno Coulais | Focus Features Pandemonium Films |
| 2012 | ParaNorman | Sam Fell Chris Butler | Jon Brion | Focus Features |
| 2014 | Boksitrollit | Graham Annable Anthony Stacchi | Dario Marianelli | Focus Features |
| 2016 | Kubo ja samuraiseikkailu | Travis Knight | Dario Marianelli | Focus Features |
| 2019 | Huippujengi Himalajalla | Chris Butler | Carter Burwell | Annapurna Pictures United Artists Releasing |
| 2025 | Sysimetsä | Travis Knight | Dario Marianelli Matías León | TBA |
Captain America: Civil War
Tuotanto > Kehitys

Anthony ja Joe Russo vahvistivat maaliskuussa 2014 ohjaavansa elokuvasarjan kolmannen osan. He kertoivat, että Kevin Feige tuottaisi elokuvan, Chris Evans palaisi näyttelemään Kapteeni Amerikkaa ja käsikirjoituksen tekisivät Christopher Markus ja Stephen McFeely. Markus ja McFeely paljastivat alkaneensa työstää käsikirjoitusta vuoden 2013 lopulla. Kuvaaja Trent Opaloch ja säveltäjä Henry Jackman työskentelevät myös elokuvassa.
Marvel esitteli elokuvan ensin nimellä Captain America: Serpent Society, mikä viittasi  Kapteeni Amerikka -sarjakuvissa esiintyneeseen rikollisjoukkoon nimeltä Matelijaryhmä. Lokakuussa 2014 Marvel paljasti elokuvan todellisen nimen Captain America: Civil War, vahvistaen sen olevan sovitus sarjakuvien Sisällissota-tarinasta ja että elokuvan ensi-ilta on 6. toukokuuta 2016.